cyanic-selkie/wikianc huggingface dataset:
Jónas Guðlaugsson
Skáldafrægð
Jónasi tókst að að hasla sér völl í dönskum bókmenntum. Fyrsta bókin sem hann skrifaði á dönsku var ljóðabókin Sange fra Nordhavet, sem kom út hjá Gyldendal haustið 1911. Viðtökur voru mjög góðar. Önnur ljóðabók Jónasar á dönsku var Viddernes Poesi, og festi hún hann í sessi sem athyglisvert og efnilegt skáld. Auk frumsaminna verka þýddi hann Fólkið við hafið, eftir Harry Söiberg og Marie Grubbe eftir J.P. Jacobsen á íslensku. Jónas var einnig afkastamikill greinahöfundur og skrifaði fyrir blöð í Noregi, Svíþjóð og Danmörku. Árið 1915 fékk hann Carl Möllers humoristiske Legat sem voru verðlaun fyrir gott skopskyn. Í dönsku blöðunum (Sund Sans) stóð: „...nú kastar þó tólfunum þegar nefndin hefir veitt styrkinn hinum íslenska harmagráti, Jónasi Guðlaugssyni, manni, sem aldrei hefir komið nokkuð gamansamt í hug“.
Jónas kvænist á ný
Jónas kom síðast til Íslands árið 1911. Hann kvæntist í annað sinn árið 1912, þýskri konu af hollenskum ættum, Marietje Ingenohl og var hún sjúkraþjálfari að mennt. Eftir að Jónas kvæntist Marietje gaf hann út fjórar bækur: skáldsögurnar Solrun og hendes Bjelere og Monika, smásagnasafnið Bredefjordsfolk og ljóðabókina Sange fra de blaa Bjærge. Sögur Jónasar hlutu góðar viðtökur. Hann bjó síðustu æviár á Skagahóteli á Skagen (þ.e. Vendilskaga). Jónas eignaðist einn son með Marietje, Sturla hét hann og var lengi deildarstjóri við konunglega listastafnið í Haag. Sturla dó 1971, ókvæntur.
Andlát
Jónas lést á Skagahóteli. Hann dó að morni dags, og var í þann veginn að flytjast til Kaupmannahafnar og voru kona hans og sonur farin á undan honum frá Vendilskaga. Um nóttina hafði Jónas unnið að því að pakka saman búslóð þeirra Marietje. Um morgunin fékk hann blóðspýting og dó. Þýskir læknar töldu að hann hefði fengið magablæðingu. Við dánarbeð hans sat Mor Anni, sem rak Skagehótel. Andlátsorð hans samkvæmt henni voru: Það er gott að deyja inn í sólina og vorið. Þá nefndi hann nafn konu sinnar og sonar og dó að svo mæltu.
Verðlagning náttúruauðlinda
Verðlagning náttúruauðlinda er ólík eftir eðli þeirra og notagildi. Á þeim stöðum í heiminum þar sem lítið er af auðlind og óhagkvæmt að flytja hana milli landa er verðið gjarnan hærra. Sömuleiðis eru þær náttúruauðlindir sem eru óendurnýjanlegar jafnan seldar á hærra verði en þær endurnýjanlegu. Markaðsvirði náttúruauðlinda fer einnig eftir því hvort verið sé að nýta þær beint í upprunalegu formi og mynd eða hvort verið sé að nýta þær í umbreyttu formi og þá óbeint. Magn og gæði náttúruauðlinda geta verið undir áhrifum frá mannavöldum og skiptir sjálfbærni gríðarlega miklu máli í því samhengi. Minnkandi jaðareftirspurn á við um náttúruauðlindir vegna þess að fólk er tilbúið að borga meira fyrir náttúruauðlind sem minna er til af.
Náttúruauðlindir veita ólíka efnahagsþjónustu og skiptir framboð og eftirspurn máli hvað þær varðar eins og önnur hagfræðileg álitaefni. Jaðarkostnaður og jaðarvilji fólks (vilji fólks til að borga fyrir eina einingu til viðbótar) eru notaðir sem mælikvarðar til að ákvarða verð á hverri nýtingu. En þar er ekki tekið tillit til úthrifa og reiknað með fullkominni samkeppni á markaði. Það getur verið hagkvæmt að mishátt gjald sé rukkað fyrir ólíka hópa neytenda ef jaðarkostnaður af þjónustu náttúruauðlindarinnar er ekki sá sami fyrir hvern þeirra.
Garðar Thor Cortes
thumb|Garðar Thor Cortes. Garðar Thor Cortes (f. 2. maí 1974) er íslenskur leikari fæddur í Reykjavík og tenórsöngvari. Hann er sonur Garðars Cortes tenórsöngvara og enskrar móður Krystyna.
Reykkvars
thumb|250px|Reykkvars Reykkvars er kvarssteinn.
Lýsing
Reykkvars er mó-og brúnleitt afbrigði af kvarsi. Liturinn talinn stafa áli í kristalgerðinni eða vegna áhrifa af geislaverkum efnum.
Útbreiðsla
Reykkvars finnst sem holu- eða sprungufylling í djúpbergi.
Stafafell í Lóni
Stafafell í Lóni er kirkjustaður í Lóni milli Eystrahorns og Vestrahorns í Austur-Skaftafellssýslu. Þar er nú gistiheimili og miðstöð fyrir útivist, en vinsælar gönguleiðir liggja frá Stafafelli upp í Lónsöræfi.
Friðfinna
Friðfinna er íslenskt kvenmannsnafn.
Skaun (sveitarfélag)
thumb|138x138dp Skaun er sveitarfélag í Þrændalögum í Noregi. Í sveitarfélaginu eru 8.360 íbúar (2022).
Stjórnsýslumiðstöð sveitarfélagsins er þéttbýlið Børsa. Til sveitarfélagsins teljast einnig þéttbýlinu Buvika, Viggja og Eggkleiva.
Sveitarfélagið liggur að sveitarfélögunum Orklandi í vestri og Melhus í suðri og austri. Í norðri á Skaun sameiginleg landamæri við Þrándheim í Gaulosen, hliðararm Þrándheimsfjarðar þar sem áin Gaula hefur útrás.
1882
Árið 1882 (MDCCCLXXXII í rómverskum tölum)
Litli hundur
thumb|right|Litli hundur á stjörnukorti. Litli hundur (latína: Canis Minor) er lítið stjörnumerki á norðurhveli himins, rétt fyrir ofan miðbaug. Merkið var eitt hinna 48 stjörnumerkja sem gríski stjörnufræðingurinn Ptólmæos skrásetti á 2. öld e.Kr. Litli hundur sést frá Íslandi.
Bjartasta stjarna stjörnumerkis þessa er Prókíon.
Tenór
Tenór er eitt af fimm raddsviðum karlkyns söngvara. Oft er miðað við að það spanni hið minnsta frá C3 til A4 hjá kórsöngvara, en upp í C5 (eða hærra) hjá óperusöngvara.
Snærós
Snærós er íslenskt kvenmannsnafn.
Pólitískur rétttrúnaður
Pólitískur rétttrúnaður (e. political correctness, gjarnan skammstafað PC) er hugtak notað um vilja fólks til að nota mál sem útilokar ekki minnihlutahópa eða jaðarsett fólk. Gjarnan er talað um pólitískan rétttrúnað í tengslum við tungutak um minnihlutahópa og átt við varfærni gagnvart niðrandi orðfæri, svo sem um kynþætti, konur, meðlimi trúarhópa, fatlaða, hinsegin fólk og svo framvegis. Þó á hugtakið ekki aðeins við um tungutak heldur einnig gjörðir, pólitísk stefnumál, hugmyndafræði og hegðun, alla viðleitni til að lágmarka móðganir og mismunun gagnvart hópum sem eiga undir högg að sækja.
Sjá einnig
Sikileyjarvörn, Najdorf afbrigði
Saga
Þrátt fyrir að afbrigðið sé nefnt eftir Miguel Najdorf þá var hann ekki fyrstur til þess að setja það fram. Það var tékkneski alþjóðlegi meistarinn Karel Opočenský sem var fyrstur til þess að beita hinni byltingarkenndu hugmynd 5...a6 þar sem ...e5 er væntanlegur leikur. Rannsóknir Najdorfs á byrjuninni urðu til þess að það var nefnt eftir honum. Á þessum tíma var Argentína stórveldi í skák og meðlimir argentínsku sveitarinnar rannsökuðu og beittu Najdorf afbrigðinu óspart sem varð til þess að afbrigðið varð einskonar tískubylgja í skákheiminum. Það var þó fyrsta skák Najdorfs með afbrigðinu sem kveikti almennan áhuga á því enda var Najdorf með bestu skákmönnum heims og skákirnar hans fóru ekki framhjá mörgum.
Klassíska afbrigðið, 6.Be2
Þetta er einnig oft nefnt Opočenský-afbrigðið eftir tékkneska stórmeistaranum Karel Opočenský. 6.Be2 gefur færi á mjög rólegri stöðu þar sem hugmynd hvíts er að hrókera kóngsmegin. Margir af færustu skákmönnum sögunnar hafa beitt þessu afbrigði og mætti einna helst nefna Anatoly Karpov sem beitti afbrigðinu nánast undantekningalaust en nú til dags er það ekki jafn algengt. Margir af bestu skákmönnum heims beita afbrigðinu af og til og mætti helst nefna Garrí Kasparov, Alexei Shirov, Vladimir Kramnik, Viswanathan Anand og Peter Leko. Til þess að tefla Opočenský-afbrigðið er mikilvægt að hafa góðan skilning á stöðunni frekar en að leggja á minni sjálfstæðar línur, eins og raunin reynist í gamla aðalafbrigðinu. Í rúmlega 22% af skákum sem hefjast með Najdorf er Opocensky afbrigðið teflt.
Elsta skráða skák þar sem afbrigðið er tefld er skákin Lewis Isaacs - Abraham Kupchik frá árinu 1928 og varð framhaldið 6...b5 en nú til dags eru tvö helstu afbrigði; 6...e6 sem breytist í Scheveningen afbrigði sikileyjarvarnar og 6...e5 sem er algengara.
Eftir 6...e5 er eini góði kosturinn að leika 7.Rb3 og eftir 7...Be7 hefur hvítur fjöldamarga kosti og þar má nefna sem dæmi 8.0-0, 8.Be3, 8.Bg5, 8.a4 eða jafnvel 8.g4!?.
Gamla aðalafbrigðið, 6.Bg5
Gamla aðalafbrigðið (enska: old main line) gerir hvítum kleift að setja upp mjög árásargjarna stöðu enda hafa flestir leitað í þessu afbrigði við hinu fullkomna svari við Najdorf afbrigðinu og nánast engin lína hefur verið rannsökuð jafn mikið og þetta. Samt sem áður tóku vinsældir afbrigðisins að dvína á 9. áratug 20 aldar og þá tók klassíska afbrigðið við sem helsta svarið við Najdorf afbrigðinu, en seinna enska árásin. Í rúmlega 22% skáka þar sem teflt er Najdorf afbrigðið er haldið áfram eftir gamla aðalafbrigðinu. Eftir 6...e6 7.f4 er helst leikið 7...Be7. Af stórmeisturum er hins vegar helsta valið 7...Db6!? sem gengur undir nafninu „eitraða peðs afbrigði" (enska: poisoned pawn variation). Þá býðst hvítum sá möguleiki að bjóða svörtum eitraða peðið með því að leika 8.Dd2 eða hafna því með 8.Rb3 Mikilvæg afbrigði eru einnig 7...Dc7, 7...Rbd7, hið flugbeitta Polugaevsky afbrigði 7..b5?! og hið sögufræga Gautaborgar afbrigði sem kemur upp eftir 7...Be7 8.Df3 h6 9.Bh4 g5!?
Þrátt fyrir nafn afbrigðisins var það ekki teflt fyrr en árið 1939 í keppni landsliða á ólympíukeppninni í skák sem fram fór í Buenos Aires. Í viðureigninni Christian Poulsen (Danmörku) - Miguel Najdorf (Argentínu) var svo afbrigðið fyrst teflt þar sem sjálfur Najdorf, sem Najdorf afbrigði heitir eftir, var með svart.
Ensk árás, 6.Be3/6.f3
Nafnið kemur frá ensku stórmeisturum John Nunn, Nigel Short og Murray Chandler sem voru fyrstir til að rannsaka og beita ensku árásinni en hún hafði verið notuð gegn öðrum sikileyjarvörnum og þá sérstaklega drekaafbrigðinu. Þrátt fyrir að árásin hafi ekki komið fram á sjónarsviðið fyrr en á 9. áratugnum líta stórmeistarar nútímans á ensku árásina sem besta svarið við Najdorf afbrigðinu. Í rúmlega 23% allra skáka þar sem teflt er Najdorf afbrigði er tefld ensk árás en síðustu ár hefur sú tala snarhækkað.
Hugmynd hvíts er að skipa mönnunum sínum á eftirfarandi hátt: Be3, f3, Dd2, 0-0-0, g4 og svo heldur árásin áfram með sókn peðanna á kóngsvæng.
Svartur hefur tvo helstu möguleika á vali sjötta leiksins; 6...e6 sem breytist í stöðu sem kemur upp í Scheveningen afbrigði og svo 6...e5 þar sem bæði 7.Rf3 og 7.Rb3 eru viðeigandi en 7.Rb3 er þó mun algengara á öllum styrkleikastigum. Dæmigert framhald af 7.Rb3 væri 7...Be6 8.f3 Be7 9.Dd2 0-0 10.0-0-0 Rbd7 11.g4 b5. Hér sést vel hvernig hvítur sækir fram á kóngsvæng og svartur gerir gagnárás á drottningarvængnum, og er það nokkuð algilt yfir sikileyjarvörn.
Enska árásin var fyrst tefld árið 1955 á slóvakíska meistaramótinu í skákinni Ivanco - Zobel. Þar er árásin tefld samkvæmt óhefðbundinni leikjaröð og skákin sjálf mætti flokkast sem afurð viðvaninga. Skák með ensku árásinni má nú finna á nánast hverju einast skákmóti og allir af bestu stórmeisturum heims nota hana reglulega og í þeim hópi eru t.d. Viswanathan Anand, Garry Kasparov, Vaselin Topalov, Vladimir Kramnik, Alexander Morozevich og Peter Svidler og hér mætti lengi áfram telja.
Fischer árás, 6.Bc4
Þetta er, eins og gamla aðalafbrigðið, ein af árásarlínum hvíts gegn Najdorf. Afbrigðið er nefnt eftir Bobby Fischer en það er einnig oft talað um Fischer-Sozin árás sem finnst í mörgum afbrigðum sikileyjarvarnar. Af skákum þar sem leikið er Najdorf afbrigði er tefld Fischer-Sozin árás í um 14% þeirra.
Afbrigðið var fyrst notað ítrekað af Veniamin Sozin Afbrigðið átti vafalaust blómaskeið sitt þegar hann og samtímamenn hans tefldu afbrigðið. Þegar afbrigðið var teflt sem mest þróuðust svo öflug varnarkerfi gegn því að á næstu áratugum sást það sjaldan af stórmeisturum en hélt þó vinsældum sínum á lægri styrkleikastigum. Árið 1993 endurheimti línan þó vinsældir sínar að einhverju leyti og má þakka skákinni Short - Kasparov þar sem Kasparov lenti í miklum vandræðum með línuna.
Eftir 6.Bc4 leikur svartur 6...e6 og þá er hinn sveigjanlegi 7.Bb3 lang vinsælasti kostur hvíts.
6.f4
Þetta er vinsælast af afbrigðunum í þessum flokki og er það teflt í rúmlega 7% skáka þar sem teflt er Najdorf afbrigði. Afbrigðið er tíður gestur í skákum stórmeistara og hefur verið notað af t.d. Garrí Kasparov, Alexander Morozevich og Vassily Ivanchuk.
Hugmyndin á bak við 6.f4 er að vinna pláss kóngsmegin á borðinu og að geta leikið riddaranum aftur á f3 án þess að fara í veg fyrir f-peðið. Dæmigert framhald væri því 6...e5 7.Rf3 Rbd7. Svartur leikur b5 og Bb7 til þess að vinna svæði drottningarmeginn og setja pressu á e-peð hvíts þar sem ekkert peð er tiltækt til þess að valda það sem gerir það að auðveldu skotmarki svarta biskupsins á b7.
6.a4
Þetta afbrigði er teflt í um 3,7% þeirra skáka þar sem teflt er Najdorf afbrigði. Afbrigðið reyndist árangursríkt í höndum ensku stórmeistaranna Nunn, Chandler og Short á 9. áratug tuttugustu aldar en vinsældir þess tóku svo að dvína eftir svarið 6...Rc6 fylgt eftir með 7...e5 eða 7...g6.
Zagreb afbrigðið, 6.g3
Bestu skákmenn heims hafa margir lent í erfiðleikum þegar þeir mæta 6.g3 afbrigðinu sem einnig hefur verið kallað Zagreb afbrigði eða fianchetto afbrigði. Zagreb afbrigðið er virkilega flókið og þörf er á miklum taktískum sem og strategískum skilningi til þess að ná árangri með afbrigðinu. Margir sögufrægir skákmenn hafa beitt afbrigðinu og ber helst að nefna Kasparov, Leko, Adams og Karpov. eftir 6...e5 er talið best að leika 7.Rde2 en þó er mögulegt að leika 7.Rb3!?.
6.Bd3
Þetta afbrigði sést nánast aldrei leikið af stórmeisturum en kemur þó upp af og til af skákmönnum í sterkari kantinum. Þeirra á meðal eru Adams, Ponomariov, Carlsen og Judit Polgar. Þessu er ekki leikið nema í 1,6% allra skáka þar sem telft er Najdorf afbrigði.
6...Rc6! Í stuttu máli þá er þetta ástæðan fyrir því að 6.Bd3 er sjaldséð. Hins vegar ber að minnast á að eftir hið eðlilega framhald 6...e5 7.Rde2 Rbd7 8.0-0 b5?! 9.Bg5 Be7 virðist allt vera í lagi fyrir svartan en hinn óvenjulegi leikur 10.b4! á vel við hér. Eftir 6...Rc6 kemur þá annað hvort 7.Rxc6 bxc6 8.0-0 g6! eða 7.Rb3 þar sem svartur getur valið um að tefla í Scheveningen stíl með 7...e6 eða dreka stíl með 7...g6 þar sem biskupinn er klunnalega staðsettur í báðum tilfellum.
6.h3
Þetta afbrigði varð þekkt eftir að Fischer sigraði Najdorf og Reshevsky með afbrigðinu. Afbrigðið hefur verið notað meðal annars af Carlsen, Karjakin, Mammadyarov og Svidler. Það er þó sjaldgæft og aðeins teflt í 1,4% tilvika sem Najdorf afbrigði kemur upp. Hugmynd hvíts er að leika g4 og Bg2 en það virkar sérstaklega vel eftir 6...e5?! 7.Rde2 Rbd7 8.g4 þar sem hvítur hefur sparað sér einn leik miðað við 6.g3 afbrigðið hér að ofan.
Besta svar svarts við 6.h3 er 6...e6 og eftir 7.g4 koma annað hvort 7...b5! eða 7...d5!.
6.Hg1
Þetta er bæði sjaldgæfasta og furðulegasta afbrigði hinna og sjaldgæfu/furðulegu afbrigða Najdorf afbrigðis. Þótt þetta afbrigði hafi aflað sér meiri vinsælda á síðustu árum en það hafði áður er því ekki leikið nema í 0,036% tilvika þar sem Najdorf afbrigði kemur upp. Þrátt fyrir að afbrigðið sé svona sjaldséð er það virt lína og hefur það verið notað af Ivanchuk, Adams, Leko og Judit Polgar.
Hugmyndin á bak við 6.Hg1 er að hrekaja svarta riddarann á f6 frá miðjunni með því að leika g4-g5 og fylgja því svo eftir með kóngsárás. Afbrigðið svipar mjög til Keres árásar gegn Scheveningen afbrigði sikileyjarvarnar en hún er einmitt talin hið rétta svar við Scheveningen afbrigðinu.
Eftir 6.Hg1 hefur svartur þrjá helstu möguleika en þeir eru: 6...e5, 6...e6 og 6...b5. Dæmigerð lína væri 6...e5 7.Rb3 Be6 8.g4 d5!. Svartur svarar kóngssókninni með gagnárás á miðborðið. Það er frekar algengt í skák að ef andstæðingur gerir vængárás þá skuli henni svarað með miðborðssókn.
Fryst matvæli
thumb|right|Gangur með frostvöru í stórmarkaði. Fryst matvæli eða frostvara eru matvæli sem geymd eru með frystingu. Frysting er algeng aðferð við varðveislu matvæla sem hægir á niðurbroti matvæla og gerir þau ólífvænleg fyrir bakteríur með því að breyta því vatni sem þau innihalda í ís.
Orkland (sveitarfélag)
thumb|133x133dp Orkland er sveitarfélag í Þrændalögum í Noregi. Í sveitarfélaginu eru 18.653 íbúar (2022).
Flestir íbúar Orklands búa í og ​​við bæjarmiðstöðina Orkanger. Önnur þéttbýli í sveitarfélaginu eru Svorkmo, Storås og Meldal.
Sveitarfélagið Orkland á landamæri að sveitarfélögunum Rennebu í suðri, Midtre Gauldal, Melhus og Skaun í austri, Rindal, Heimi og Hitra í vestri og Þrándheimi í austri.
Halocarpus biformis
Halocarpus biformis er sígrænn runni eða lítið tré frá Nýja-Sjálandi. Hann verður allt að 10 hár.
Viðurinn er endingargóður og ilmandi.
Fjölsykra
thumbnail|Þrívíddarlíkan af fjölsykrunni beðmi (selluósa) thumbnail|Uppbygging fjölsykrunnar glýkógen Fjölsykra eða flókin kolvetni er sykra gerð úr  tíu eða fleiri einingum, oftast mörg hundruðum eða þúsundum. Fjölsykrur eru oft bragðlitlar og leysast illa í vatni. Sykrur myndast við ljóstillífun og plöntur geyma næringarforða sem fjölsykruna mjölva sem er gerð úr mörg þúsund glúkósaeiningum. Beðmi er einnig fjölsykra úr mörgum glúkósaeiningum. Lítið er um sykrur í dýraafurðum. Helsta dýrasykran er glýkógen sem er fjölsykra úr glúkósa og finnst í lifur og vöðvum. Kítín er fjölsykra sem að er að finna í stoðgrind margra skordýra, áttfætlna og frumuveggjum sveppa.
Friðgerður
Friðgerður er íslenskt kvenmannsnafn.
Heim (sveitarfélag)
thumb|123x123dp Heim er sveitarfélag í Þrændalögum í Noregi. Í sveitarfélaginu eru 5.884 íbúar (2022).
Stærsta þéttbýlið í sveitarfélaginu Heimi er bærinn Kyrksæterøra. Önnur þéttbýli í sveitarfélaginu eru Vinjeøra, Heimsjøen og Liabø,
Sveitarfélagið Heim liggur að sveitarfélögunum Surnadal (Mæri og Raumsdalur) og Rindal í suðri, Orkland í austri og Aure (Mæri og Raumsdalur) í norðvestri.
Fífill (mannsnafn)
Fífill er íslenskt karlmannsnafn.
ISO 8859-1
ISO 8859-1 eða óformlega Latin-1 (formlega ISO/IEC 8859-1:1998) er ASCII-staðall fyrir stafakóðun latneskt stafróf sem var fyrst birt árið 1987 og er hluti af ISO/IEC 8859-seríunni.
Helgur dómur
Helgir dómar eru líkamshlutar heilagra manna eða gripir sem með einum eða öðrum hætti hafa komist í snertingu við dýrlinga. Helgir dómar eru sumstaðar ennþá hafðir til tilbeiðslu í kirkjum og hofum. Þeir eru mikilvægur þáttur kaþólskunnar og einnig búddisma, hindúisma og fleiri trúarbragða. Í kaþólska eru helgir dómar til dæmis að taka: flísar úr krossi Krists, snifsi úr klæðum dýrlinga eða bein þeirra. Helgir dómar þessir eru varðveittir í ótal kirkjum í Evrópu og voru og eru taldir hafa yfirnáttúrulega krafta og lækningamátt.
Á Íslandi voru ýmsir helgir dómar í kaþólsku, svo sem tennur, og voru þeir gjarnan geymdir í skrínum í ýmsum kirkjum landsins.
ArcheAge
ArcheAge er fjölnotendanetspunaleikur eða MMORPG. Leikurinn er hannaður af kóreska leikjahönnuðinum Jake Song og fyrirtæki hans XL Games. Leikurinn kom út í Kóreu 15. janúar 2013 en í Evrópu og Norður-Ameríku 16. september 2014. ArcheAge er sambland af MMORPG sandkassaleik og skipulagðari leikvelli sem byggður er kringum þema.
Lýsing á leiknum
Archeage er einn óskiptur heimur með fyrstu eða þriðju persónu sýn.
Guðrún Gunnarsdóttir
Guðrún Gunnarsdóttir (f. 22. júní 1963) er íslensk söng- og fjölmiðlakona. Guðrún hóf tónlistarferil sinn árið 1983 með MK-kvartettinum og hefur síðan verið ein ástsælasta söngkona þjóðarinnar. Guðrún hefur ekki starfað með mörgum hljómsveitum en hún var söngkona í Svefngölsum á sínum tíma og síðar var hún söngkona í Snörunum, ásamt þeim Ernu Þórarinsdóttur og Evu Ásrúnu Albertsdóttur. Síðan hún hóf söngferil sinn hefur hún gefið út sex sólóplötur og þrjár plötur með Friðriki Ómari Hjörleifssyni, en aðrar plötur sem Guðrún hefur sungið inn á á ferlinum eru á annað hundrað. Guðrún hefur þrisvar sungið bakrödd í Söngvakeppni evrópskra sjónvarpsstöðva fyrir Íslands hönd, auk þess að hafa farið fjölmörg skipti í keppnina sem fréttamaður Rásar 2.
Árið 1992 keppti Guðrún ásamt Pálma Gunnarssyni í Landslaginu sem fór fram á Akureyri og var þetta í fjórða sinn sem keppnin var haldin, keppnin átti að verða eins konar svar við Eurovision undankeppninni þar sem að árið 1988 hafði Ríkissjónvarpið boðið aðeins örfáum útvöldum lagahöfundum að senda lög í inn í undankeppni Eurovision, þannig að almenningur hafði ekki kost á að taka þátt í keppninni, þess vegna var ákveðið að halda keppnina. Guðrún og Pálmi sungu lagið Ég man hverja stund eftir þá Jon Kjell Seljeseth og Jónas Friðrik Guðnason, þau sigruðu keppnina og voru Guðrún og Pálmi valin bestu flytjendurnir.
Vara
Vara er fyrirframskilgreind afurð sem framleidd með ákveðinni vinnslu eða vinnsluaðferð, það er að segja það sem kemur út úr framleiðsluaðferð. Í viðskiptum eru vörur seldar og keyptar; vörur eru keyptar af neytendum eða öðrum fyrirtækjum. Vörur er hannaðar til að uppfylla kröfur og þarfir markaðs. Í framleiðslu eru vörur keyptar sem hráefni og seldar sem fullgerðar vörur.
Þjónusta sem óáþreifanleg vara er afurð sem sannarlega uppfyllir loforð seljanda við kaupanda. Dæmi um þjónuustu er þegar iðnmeistarar staðfesta og taka ábyrgð á að verk unnin á byggingarstað standist kröfur byggingareglugerðar. Í því tilviki er virði kaupanda fólgið í að fá staðfestingu á að byggingin standist kröfur og viðmið laga og reglna um mannvirki. Án þessarar staðfestingar og ábyrgðar iðnmeistara um hlítingu við lög og reglur, væri andvirði byggingarinnar minna enda væri óheimilt að taka það til notkunar.
ArcheAge
Bardagi
Hægt er að ráðast á skip annarra spilara. Spilarar byggja byggingar svo sem kastala sem vopn andstæðinga geta svo eytt. Undirstöður undir borgir fást með að reka niður fljótandi borgarsteina sem andstæðingar geta einnig reynt að komast yfir.
Vinnsla
Vinnslu- og handverkskerfið í ArcheAge er öflugt og hægt að búa til meðal annars tæki, mat, farartæki og húsgögn fyrir heimili í eigu spilara. Spilari getur gegnum handverk og vinnslu náð meiri færni og þá fengið fleiri möguleika til að vinna og búa til.
Hús
Spilarar geta byggt byggingar á sérstökum svæðum í leikheiminum á frjálsan hátt. Spilarar geta skreytt og innréttað þessar byggingar að utan og innan. Húsin geta verið litlir kofar en líka stór þriggja hæða hefðarsetur en þá þurfa þau meira rými fyrir undirstöður sínar. Spilarar verða að borga skatt af því landi sem þeir taka undir byggingar eða sæta því að húsin verða eyðilögð eða skemmd. Flest hús hafa svæði umhverfis til akuryrkju og búskapar.
Gildi spilara geta helgað sér land til að reisa kastala ef þeir hreinsa Archeum kristal sem er finnst á nyrðri álfu Auroria. Þessir kastalar taka að léni svæðið umhverfis og heimta skatta af byggingum sem þar eru byggðar. Foringi gildisins rukkar reglulega inn skatta. Kastalinn er sérstaklega ætlaður við að vernda Archeum kristalinn á ófriðartímum. Ef önnur gildi komast yfir Archeum kristal þá eignast þau hann og kastalann. Landeigendur geta aðeins þeir orðið sem eru með "Patron" og er sá valkostur ekki í boði fyrir þá sem spila ókeypis.
Akuryrkja og búskapur
Eftir að hafa lokið verkefni snemma í þróun persónu þá næst hæfni til að setja niður garð með að nota fuglahræðuhönnun. Seinna þegar persónan þróast áfram er mögulegt að komast yfir stærri búgarð. Með því að nota þessa hönnun geta spilarar gert tilkall til landareita á sérstökum svæðum þar sem þeir geta valið að rækta alls konar jurtir eða halda búfé. Eingöngu eigendur búgarða og þeir sem eigendur veita leyfi til mega fara í búgarðinn og sjá um hann. Spilarar mega einnig gróðursetja jurtir eða tré eða reka fé á beit í óbyggðum opna heimsins en eiga þá á hættu að aðrir spilarar steli uppskerunni eða búfénu. Þannig gætu spilarar fengið glæpastig og hugsanlega þurft að mæta fyrir dómstóla.
Hver jurt eða dýr hefur ákveðinn tíma þangað til að uppskeru kemur og er vöxtur og afrakstur meiri ef veðurlagsbeltið er hagstætt viðkomandi tegund. Þegar jurtir hafa náð þroska og dýr vaxið upp er jurtir tíndar og dýrum slátrað til að rýma staðinn og safna grunnbirgðum. Það þarf að gefa búfé, sjá um heilbrigði og vökva jurtir og þetta verður að gera á réttum tíma svo allt sölni ekki og deyi. Sum dýr geta fjölgað sér. Búgarðar verða að borga skatta eins og byggingar til að halda eignarhaldi á lóðum sem þeir eru byggðir á. Skattbyrðin eykst með hverri eign sem bætist við. Ef skattar eru ekki borgaðir þá getur fuglahræðan orðið fyrir árásum og verið eyðilögð og aðrir spilarar gert tilkall í landið fyrir þá sjálfa.
Gæludýr
Í ArcheAge er hægt  að kaupa ung gæludýraunga og ala þau upp og þjálfa sem bardagafélaga.
Færni
Í leiknum velur spilari þrjár grunnfærnigerðir af tíu mögulegum og getur þannig búið til eigin færniflokk. Þessum flokk má breyta hvenær sem er á sérstökum NPC en fyrir það þarf að borga í leikmynt og það getur orðið dýrt.
Verslunarleiðir
Kaupstaðarferðir eru góð leið til að safna peningum. Spilari safnar saman eða stundar akuryrkju og gengur með uppskeruna eða reiðir á hesti til kaupmannsins í næsta kaupstað. Þegar spilari býr eitthvað til (til dæmis jarðarber til að búa til jarðaberjasultu) er þessi vara sett á spilara og spilari getur ekki gengið á fullum hraða. Þetta þýðir að samgöngukerfi er mikilvægt til að flytja vörur. Því lengra sem kaupstaður er frá vinnslustöð eða handverksstöð því hærri umbun fær spilari. En ef spilari ferðast á einskis manns landi þá geta aðrir spilarar drepið hann og tekið varninginn sem hann flytur. Spilari getur lagt frá sér varninginn þegar hann ætlar að berjast og tekið hann aftur upp. Gæludýr með varning kemst líka hægar yfir en þau geta geymt varning í farartækjum sem spilarar búa til.
Ferðalög
Ferðamátar í ArcheAge eru meðal annars að ganga, klifra (í stigum, vafningsviði og tjám), synda, ferðast með bátum, sleðum, bílum og traktorum og það er líka hægt að flytja vörur með ákveðnum leiðum með loftskipum, leigubílum og fleiri farartækjum. Ferðast er um leikheiminn í þrívídd og það er hægt að synda og kafa. Köfun verður betri ef notaður er köfunarbúnaður. Það er hægt að rækta neðansjávar og finna fjársjóði þar. Sumir ferðamöguleikar gera kleift að fá ferð með öðrum svo sem í bát.
Rennireiðar
Sérstakur máti í samgöngum eru rennireiðar sem má betrumbæta og uppfæra. Eftir því sem leikur þróast fær spilari uppfærslu á rennireið og hún getur þá farið hraðar yfir. Sumar útgáfur af rennireiðum gera kleift að ráðast á hluti fyrir neðan þær eða gefa rennireið búst undir vængi svo spilari komist lengra.
Söguþráður
Sagan er byggð á T ArcheAge annálum eftir kóreska rit höfundinn Jeon Min-hee. Sagan er um baráttu milli góðra og illra afla og hetur sem ætla að breyta framtíðinni í sína þágu.
Guðrún Gunnarsdóttir
Guðrún hefur komið víða við auk þess sem á undan var talið, hún hefur meðal annars sungið á Lýðveldishátíðinni 1994 á Þingvöllum í tilefni 50 ára afmæli lýðveldisins, Jólagestum Björgvins Halldórssonar, tvö ár var hún ein af Frostrósunum sem skipuðu veigamikinn sess í jólahaldi margra um árabil, hún hefur sungið á fjölda tónleika til heiðurs þeim Vilhjálmi Vilhjálmssyni og Elly Vilhjálms og tekið þátt í skipulagningu fjölda þeirra til heiðurs Elly. Árið 2013 hóf Guðrún samstarf við þau Jógvan Hansen og Sigríði Beinteinsdóttu r, og héldu þau tónleika með yfirskriftinni ,,Við eigum samleið" sem slógu rækilega í gegn, og ganga enn þann dag í dag fyrir fullu húsi í Salnum í Kópavogi, en þau hafa fyllt salinn í hátt í tuttugu skipti.
Plötur Guðrúnar og Friðriks, Ég skemmti mér og Ég skemmti mér í sumar, seldust í yfir 10.000 eintökum og fóru í gull.
Stefán Hörður Grímsson
Stefán Hörður Grímsson (31. mars 1919 í Hafnarfirði – 18. september 2002 í Reykjavík) var íslenskt skáld sem vakti fyrst athygli með ljóðabókinni Svartálfadans (1951) sem var ort í módernískum anda. Ljóðabók hans Tengsl var tilnefnd til bókmenntaverðlauna Norðurlandaráðs 1989 og ljóðabókin Yfir heiðan morgun sem kom út 1989 varð sú fyrsta sem fékk íslensku bókmenntaverðlaunin.
Horblaðka
Horblaðka, álftakólfur eða reiðingsgras (fræðiheiti: Menyanthes trifoliata) er eina jurtin í ættkvíslinni Menyanthes. Hún er lág með jarðlægum ljósgrænum þrískiptum blöðum. Blöðin eru egglaga. Jurtin breiðir úr sér með rótarskotum neðanjarðar. Jurtin er útbreidd um allt norðurhvel jarðar, aðallega í votlendi.
Á Íslandi er horblaðka algeng á láglendi um allt land. Hún hefur þótt góð lækningajurt einkum til að lækna skyrbjúg. Hún hefur líka verið notuð til að beiskja öl þar sem hún er beisk án þess að vera barkandi. Magnús Stephensen ritar meðal annars um hana í Klausturpóstinn 1820:
Súrdeig
thumb|250px|Súrdeigsbrauð í körfu. Súrdeig er brauðdeig sem inniheldur mjólkursýrugerla og gergró, sem gerja sykrur og breyta þeim í alkóhól og kolsýru. Mjólkursýran gefur brauðinu súrt bragð. Oft er súrdeig notað í rúgbrauð því rúgurinn inniheldur ekki nóg glúten til að halda loftbólum sem fjöldaframleitt ger myndar inni í brauðinu.
Til að gera súrdeigsbrauð þarf að búa til svokallaða „súrdeigsmóður“. Hlutverk móðurinnar er tvennt: að gefa brauðinu nóg af loftbólum og að láta bragð brauðsins þróast. Móðirin er búin til úr ýmsum tegundum af sterkjuríku mjöli og vatni. Um leið og vatnið snertir mjölið byrja ensím sem eru náttúrulega í mjölinu að brjóta niður sterkju og mynda maltósa. Þá brýtur ensímið maltasi maltósann niður í glúkósa, sem ger geta gerjað. Hveitið inniheldur fjölda náttúrulegra gera og gerlagróa. Með tíma, réttu hitastigi og áfyllingum breytist blandan í samlífisræktun sem getur viðhaldist árum, áratugum og jafnvel öldum saman. Hægt er að nota móðurina til að lyfta brauði ef glútenið hefur þróast vel.
Snærún
Snærún er íslenskt kvenmannsnafn.
MentisCura
Mentis Cura er íslenskt fyrirtæki sem var stofnað árið 2004. Í fyrstu einbeitti fyrirtækið sér að því að þróa aðferðir til að greina heilabilanir og sérstök áhersla var lögð á Alzheimer. Einnig er komin af stað þróun magnbundinna aðferða til þess að aðstoða við greiningu á ofvirkni í börnum og á frumstigi eru rannsóknir sem snúa að greiningu á þunglyndi.
Friðjóna
Friðjóna er íslenskt kvenmannsnafn.
1881
Árið 1881 (MDCCCLXXXI í rómverskum tölum)
Á Íslandi
Fædd
Dáin
Erlendis
Fædd
Dáin
Hermann Ottósson
Hermann Ottósson var framkvæmdastjóri Rauða krossins á Íslandi 2013–2016
Ævi
Hermann er fæddur í Neskaupstað 1955. Hermann lauk prófi í mannfræði og félagsfræði frá HÍ 1983 og Cand. Mag. prófi í mannfræði og félagsfræði frá Árósaháskóla 1987. Hann lauk MBA prófi frá Viðskiptaháskólanum í Árósum 1988 með áherslu á stefnumótun, stjórnun og mannauð.
Hann var framkvæmdastjóri Rauða krossins á Íslandi 2013–2016 og þar áður forstöðumaður Markaðsþróunar- og fyrirtækjaþjónustu Íslandsstofu. Hermann var meðeigandi og síðan eigandi Auglýsingastofu Reykjavíkur og Íslensku Internetþjónustunnar. Árið 1991 tók hann að sér að vera framkvæmdastjóri Fagráðs bleikjuframleiðenda. Starfið fól í sér að móta ímynd íslenskrar bleikju á erlendum mörkuðum, kynningu á bleikjunni erlendis og öflun viðskiptasambanda fyrir söluaðila. Heima sneri starfið m.a. að skipulagningu á víðtæku samstarfi bleikjuframleiðenda um markaðs- og gæðamál.
Travis Wester
Travis Wester (fæddur 8. október 1977) er bandrískur leikari sem er þekktastur fyrir hlutverk sín í sjónvarpsþáttunum Supernatural, Ghostfacers og Beverly Hills, 90210.
Ferill
Wester byrjaði feril sinn sem Austin Sanders í Beverly Hills, 90210 en er þekktastur fyrir hlutverk sitt sem Jamie í kvikmyndinni Eurotrip frá árinu 2004.
Wester lék Harry Spangler í Supernatural og internetþættinum Ghostfacers.
Hefur verið gestaleikari í sjónvarpsþáttum á borð við: Boston Public, Dharma & Greg, Scrubs, ER, Bones og Justified.
Wester hefur komið fram í kvikmyndum á borð við: Barstow 2008, Raising Genius og Stone & Ed.
Trésmíðasveinaverkfallið í Kaupmannahöfn
thumb|400px|Teikning sem sýnir þegar trésmíðasveinarnir voru handteknir og fluttir af lögreglu og her í Kastellíið. Radering frá 1794. Trésmíðasveinaverkfallið í Kaupmannahöfn vísar til verkfalls árið 1794 sem leiddu til fyrsta alsherjar verkfalls í Danmörku. Forsagan er sú að eftir brunann í Kaupmannahöfn árið 1728 þá kom mikið af trésmíðasveinum frá Þýskalandi til að taka þátt í uppbyggingunni og sveinum fjölgaði mjög. Árið 1746 voru 30 meistarar með 350 sveina en 56 árum seinna voru 39 meistarar með 716 sveina. Um langt skeið var ólga meðal iðnsveina og nokkur verkföll höfðu orðið áður, múrarasveinar lögðu niður vinnu árið 1733 og yfirvöld brugðust við með því að banna verkföll iðnsveina og það gat varðar dauðarefsingu að bindast samtökum eða að „rotte sig sammen“.
Þetta fyrsta alsherjarverkfall í Danmörku kom yfirvöldum í opna skjöldu og varð til þess að þau þrýstu á iðnmeistara að bæta kjör sveina og árið 1800 kom konungleg tilskipun sem tryggði sveinum rétt til að segja upp og semja um laun.
NimbleGen
NimbleGen er fyrirtæki sem vinnur með DNA. Með því að skoða genamengin, kynnast þau betur hvernig þau starfa og geta þá unnið með genatjáningu og fleira í þeim dúr.
Lýsi (fyrirtæki)
Lýsi er íslenskt fyrirtæki sem var stofnað árið 1938. Starfsemin byggðist í upphafi á framleiðslu þorsk lýsis en nú hafa bæst við Omega-3 lýsi, laxalýsi, túnfisklýsi, hákarlalýsi, loðnulýsi, skvalen og ýmsar mjöltegundir.
Vingameiður
Vingameiður (eða Vindgameiður) var nafnið á trénu sem Óðinn hékk á í níu nætur til að öðlast rúnaþekkingu. Í Vingameiði seldi Óðinn lægra eðli sitt í hendur hinu æðra og gaf sig hinum guðdómlega Óðni á vald, þ.e. alviskunni. Hann segir í Hávamálum:
Þessi útgáfa er einnig til:
Soffía
Soffía er íslenskt kvenmannsnafn.
Indriði G. Þorsteinsson
Indriði Guðmundur Þorsteinsson (18. apríl 1926 í Skagafirði – 3. september 2000 í Hveragerði) var íslenskur rithöfundur sem er þekktastur fyrir skáldsögur í raunsæjum stíl sem fjalla um flutning fólks úr sveit í borg. Þekktastar eru 79 af stöðinni frá 1955 (samnefnd kvikmynd var gerð 1962), Land og synir frá 1963 (samnefnd kvikmynd var gerð 1980), Þjófur í paradís frá 1967 og Norðan við stríð frá 1971.
Indriði stundaði nám við Héraðsskólann á Laugarvatni 1942 til 1943. Hann var fréttamaður á Tímanum frá 1951 til 1959, á Alþýðublaðinu frá 1959-1962 og ritstjóri Tímans frá 1962 til 1973 og svo aftur frá 1987 til 1991.
Hann var framkvæmdastjóri Alþingishátíðarinnar á Þingvöllum 1974.
Indriði er faðir rithöfundarins Arnaldar Indriðasonar.
Svavar
Svavar er íslenskt karlmannsnafn.
Hannes Sigurðsson
thumb|right|Hannes Sigurðsson Hannes Þorsteinn Sigurðsson (f. 10. apríl 1983 í Reykjavík) er íslenskur knattspyrnumaður. Hann er fyrirliði Viking FK í Stafangri í Noregi. Hann var áður leikmaður FH, Stoke City F.C., Brøndby IF og nú með Viking.
Friðlaug
Friðlaug er íslenskt kvenmannsnafn.
Fjalar
Fjalar er íslenskt karlmannsnafn.
Ari Eldjárn
Ari Eldjárn (fæddur 5. september 1981) er íslenskur uppistandari. Hann er meðlimur í grínhópnum Mið-Ísland (var með í sjónvarpsþáttunum árið 2012) og hefur komið fram í kvikmyndum og sjónvarpsþáttum. Þá hefur hann tekið þátt í handriti Áramótaskaupsins (2013), verið með sitt eigið uppistand Áramótaskop og verið með uppistand með Sinfóníuhljómsveit Íslands. Hann var líka með í þáttunum Drekasvæðið sem sýndir voru á RÚV árið 2015.
Prince George
thumb|Prince George. thumb|Loftmynd. Prince George er stærsta borg í norður Bresku Kólumbíu, Kanada með tæpa 80.000 íbúa (2019). Hún liggur við mót Fraser- og Nechako-fljótanna.
Simon Fraser, landkönnuður, stofnaði þar verslunarstað fyrir skinn árið 1807 og nefndi hann eftir Georg 3. bretakonungi. Árið 1914 voru lestarteinar fulllagðir að Prince George. Eftir seinni heimsstyrjöld varð timburiðnaður mikilvægur staðnum.
Jón murtur Snorrason
Jón murtur Snorrason (1203 – 21. janúar 1231) var sonur Snorra Sturlusonar og konu hans Herdísar Bersadóttur. Í Sturlungu er sagt að hann hafi verið smávaxinn í bernsku og því verið kallaður murtur.
Hann fór svo til Björgvinjar og þar bjuggu þeir saman í herbergi hann, Gissur Þorvaldsson mágur hans og maður að nafni Ólafur svartaskáld. Þeir voru peningalausir en virðast hafa svallað mikið. Kvöld eitt um miðjan janúar komu þeir heim Ólafur varði þjónustumennina en Jón barði hann með spýtu. Gissur tók Jón og hélt honum. Ólafur hjó þá í höfuð Jóns með handöxi og hljóp svo burt. Sár Jóns virtist ekki mikið í fyrstu, hann fór í bað og sat að drykkju, en stuttu síðar hljóp illt í sárið og hann dó.
Þegar Gissur kom heim næsta sumar sór hann eið að því fyrir Snorra tengdaföður sínum að hann hefði ekki verið í vitorði með Ólafi.
Melanotaenia australis
Melanotaenia australis er tegund af regnbogafiskum sem er frá Ástralíu (Kimberley og Pilbara, Top End).
Kristobalít
thumb|Kristóbalít frá Kaliforníu Kristóbalít er kvarssteinn.
Lýsing
Kubblaga, smágert, hvítt og með glergljáa. Stakir kristallar inni í blöðrum og stundum sem skán.
Birkir Már Sævarsson
thumb|Birkir Már gegn Austurríki árið 2014. Birkir Már Sævarsson (fæddur 11. nóvember 1984) er íslenskur knattspyrnumaður. Birkir hóf ferilinn hjá Val. Síðar fór hann til SK Brann í Noregi. Birkir spilaði með Hammarby IF í Svíþjóð þar til hann sneri aftur til uppeldisfélagsins Vals.
Kristobalít
Útbreiðsla
Kristóbalít finnst í blöðrum í gosbergi sem útfelling á lokastigi storknunar. Er einnig að finna í litlum mæli í ópal, bæði holufyllingum og kísilhrúðri.
Birkir Már Sævarsson
Birkir spilaði sinn 100 leik með A-landsliðinu í september 2021 og ákvað að hætta eftir sinn 103. landsleik þegar undankeppnin fyrir HM 2022 lauk.
Birkir á fjögur börn. Hann hlustar meðal annars á þungarokk í frístundum.
Sofía (nafn)
Sofía er íslenskt kvenmannsnafn.
Friðleif
Friðleif er íslenskt kvenmannsnafn.
Sváfnir
Sváfnir er íslenskt karlmannsnafn.
Ólafur Jónsson (lögsagnari)
Ólafur Jónsson (f. 1687, d. 1761 eða 1762 ) var lögsagnari og sýslumaður á Eyri í Seyðisfirði við Ísafjarðardjúp. Foreldrar hans voru Jón Sigurðsson og Guðbjörg Jónsdóttir, sem bjuggu á Skarði í Ögursveit 1703 og síðar í Vigur. Kona Ólafs var Guðrún Árnadóttir. Þau áttu 7 börn og auk þeirra átti Ólafur einn son fyrir hjónaband. Af Ólafi og Guðrúnu eru komnar mjög stórar ættir, ein frá hverju barni þeirra og eru þau í hópi mestu ættforeldra hér á landi. Öll börn þeirra komust til manns og sum til töluverðra áhrifa hérlendis eða erlendis. Elsti sonur Ólafs var Árni Ólafsson, prestur í Gufudal, og varð hann ættfaðir Gufudalsættar. Börn Ólafs og Guðrúnar voru þessi: Þórður stúdent, bóndi í Vigur og ættfaðir Vigurættar; Jón vísilögmaður í Víðidalstungu, ættfaðir Víðidalstunguættar; Sigurður, bóndi og stúdent í Ögri, ættfaðir Ögurættar; Magnús, hreppstjóri og bóndi í Súðavík, ættfaðir Súðavíkurættar; Sólveig, prestsfrú í Holti í Önundarfirði, ættmóðir Holtsættar; Ingibjörg, prestsfrú á Rafnseyri í Arnarfirði, ættmóðir Rafnseyrarættar og Ólafur „Olavius“, heimspekingur og embættismaður í Danmörku, ættfaðir Ólavíusarættar.
Handknattleiksárið 1973-74
Handknattleiksárið 1973-74 var keppnistímabilið í íslenskum handknattleik sem hófst haustið 1973 og lauk vorið 1974. FH-ingar urðu Íslandsmeistarar í karlaflokki og Framstúlkur í kvennaflokki. Karlalandsliðið tók þátt í HM í handknattleik í Austur-Þýskalandi en árangurinn olli vonbrigðum.
1. deild
FH-ingar urðu Íslandsmeistarar í meistaraflokki karla, unnu alla leiki sína nema þann síðasta gegn Valsmönnum. Keppt var í átta liða deild með tvöfaldri umferð.
Þór Akureyri féll niður um deild. Markakóngur var Axel Axelsson, Fram, með 106 mörk sem var markamet.
2. deild
Grótta sigraði í 2. deild eftir úrslitaleik gegn Þrótti og færðist upp í þá fyrstu. Völsungur féll niður í 3. deild. Keppt var í 8 liða deild með tvöfaldri umferð.
+ Úrslit vantar í leikjunum KA - Breiðablik og ÍBK - Fylkir
++ Völsungur gaf þrjá síðustu leiki sína í mótinu
3. deild
Stjarnan sigraði í 3. deild eftir úrslitaleik gegn Þrótti Neskaupstað og færðist upp um deild. Þjálfari Stjörnunnar var Viðar Símonarson. Keppt var í tveimur fjögurra liða riðlum, Suðurlandsriðli og Austurlandsriðli, með tvöfaldri umferð.
Suðurlandsriðill
Austurlandsriðill
Úrslitakeppni
Bikarkeppni HSÍ
Valsmenn sigruðu í bikarkeppninni sem haldin var í fyrsta sinn. Sextán lið tóku þátt í mótinu sem leikið var að Íslandsmótinu loknu.
1. umferð 8-liða úrslit Undanúrslit Úrslitaleikur
Evrópukeppni
Valsmenn kepptu í Evrópukeppni meistaraliða en féllu út í 1. umferð fyrir VfL Gummersbach, sem varð að lokum Evrópumeistari.
1. umferð
1. deild
Framarar urðu Íslandsmeistarar í meistaraflokki kvenna. Keppt var í sjö liða deild með tvöfaldri umferð.
Þór Ak. hafnaði í neðsta sæti. Vegna fjölgunar í 1. deild kvenna léku Þór og Völsungur, sem hafnaði í 2. sæti í 2. deild, aukaleik sem lauk með sigri Þórs.
2. deild
Breiðablik sigraði í 2. deild eftir úrslitaleik gegn Völsungi og vann sér sæti í 1. deild.
Suðurlandsriðill
Norðurlandsriðill
Úrslitaleikir
Völsungur tók þátt í umspili við Þór Akureyri um laust sæti í 1. deild.
Evrópukeppni
Ekkert íslenskt kvennalið tók þátt í Evrópukeppni þetta árið.
Landslið
Stærsta verkefni karlalandsliðsins á keppnistímabilinu var HM í Austur-Þýskalandi. Liðið var í riðli með Tékkóslóvakíu, Vestur-Þýskalandi og Danmörku. Undirbúningsleikir gengu vel og voru vonir bundnar við góðan árangur. Eftir að til Þýskalands var komið braust hins vegar flensufaraldur út í herbúðum liðsins og það tapaði öllum leikjum sínum.
NorðurÍs
NorðurÍs hf. er íslenskt fyrirtæki sem var stofnað árið 1999 af Norðri ehf. Það fyrirtæki er í eigu vísindamanna og sérfræðinga sem á undanförnum árum hafa unnið að rannsóknum á kuldavirkum ensímum og hvernig hægt er að nýta ensímin í iðnaði. Meðal þess sem NorðurÍs hefur þróað eru aðferðir til að framleiða NorðurBragð. NorðurBragð er frosið þykkni sem kallar fram ferskt og gott sjávarbragð. NorðurBragð er unnið úr sjávarfangi og er algjörlega án íblöndunarefna. Það hentar í alla rétti þar sem kalla á fram sjávarbragð. Notkunarmöguleikarnir takmarkast eingöngu af hugmyndaauðgi matreiðslumeistarans.
Oculis
Oculis Inc. er fyrirtæki sem var stofnað árið 2003, tilgangur fyrirtækisins er að búa til lyf sem verka sértækt á augað, sérstaklega við sjúkdómum í aftari hluta augans. Búin hafa verið til lípíðsambönd í augnlæknalyf.
Hvanndalir
Hvanndalir eru eyðibýli yst á Tröllaskaga austanverðum, á nesinu milli Héðinsfjarðar og Ólafsfjarðar. Þar var talið afskekktasta byggt ból á Íslandi, umgirt háum og bröttum fjöllum; sunnan þeirra gengur hið hrikalega Hvanndalabjarg fram í sjó og er þar með öllu ófært en norðan og vestan við þá eru Hvanndalaskriður. Fyrir þær var oftast fært en þó við illan leik.
Hvanndalir eru tvær dalskorur sem skerast inn í nesið og nefnist hinn nyrðri og stærri Hvanndalur en hinn syðri Sýrdalur. Bærinn stóð í mynni nyrðri dalsins og þykir þar fallegt bæjarstæði. Einnig mun einhvern tíma hafa verið hjáleiga í dalnum. Hvanndalir þóttu að sumu leyti góð bújörð fyrrum því þar er nokkuð gróðursælt á sumrin og snjóléttara en í nálægum fjörðum, túnstæðið stórt og slétt og engjalönd á dalnum. En lendingin er erfið og brimasöm og ofan hennar eru háir sjávarbakkar.
Lítið er vitað um byggð í Hvanndölum fyrr á öldum en hún kann að hafa verið stopul. Snemma á 17. öld bjó þar Tómas nokkur Gunnlaugsson en synir hans, Bjarni, Jón og Einar, voru hinir frægu Hvanndalabræður, miklir sjósóknarnar sem Guðbrandur biskup Þorláksson fékk til að fara í rannsóknarleiðangur til Kolbeinseyjar árið 1616 og kanna þau hlunnindi sem af eynni mætti hafa. Jörðin mun svo hafa verið í byggð til 1680. Þá fór hún í eyði og byggðist ekki aftur fyrr en 1807. Þá var búið í Hvanndölum til 1896 en þá keypti sveitarstjórn Hvanneyrarhrepps jörðina til þess að leggja hana í eyði, vegna þess hve afskekkt hún var og erfitt að komast þangað.
Kalsedón
thumb|250px|Kalsedón Kalsedón (líka þekkt sem glerhallur eða draugasteinn) er kvarssteinn.
Lýsing
Kalsedón er kísilsteind, myndlaus en smágerð, þráðótt. Hálfgegnsætt með daufum gler- eða fitugljáa. Oftast hvítleitt eða gráleitt, en aðrir litir hafa einnig fundist. Íslenska orðið draugasteinn vísar til þess að slíkur steinn ljómar í myrkri við sérstakar aðstæður
Útbreiðsla
Kalsedón er algeng holufylling í þóleiítbasalti og líparíti. Oft yst í holum þar sem kvars er innst.
Chan Santokhi
Chandrikapersad Santokhi, almennt kallaður Chan Santokhi (f. 3. febrúar 1959) er súrínamskur stjórnmálamaður og fyrrum lögreglustjóri. Hann hefur verið forseti Súrínam frá 16. júlí 2020.
Æviágrip
Eftir að hafa lokið grunnskólanámi sínu í Paramaribo hlaut Santokhi styrk til framhaldsnáms í Hollandi. Hann gekk í lögregluháskóla í Apeldoorn frá 1978 til 1982. Að loknu námi sneri Santokhi aftur til Súrínam í september 1982 til að hefja störf í lögreglunni. Þegar hann var 23 ára var Santokhi útnefndur yfirmaður í lögreglunni í héraðinu Wanica. Árið 1989 var hann útnefndur yfirmaður rannsóknarlögregludeildar landsins. Árið 1991 var hann hækkaður í tign og gerður lögreglustjóri.
Í september árið 2005 var Santokhi útnefndur dóms- og lögreglumálaráðherra sem meðlimur Framfarasinnaða umbótaflokksins. Ráðherratíð hans einkenndist af harkalegri baráttu gegn glæpastarfsemi, sér í lagi gegn eiturlyfjaverslun í landinu. Desi Bouterse gaf Santokhi gælunafnið „fógetinn“.
Santokhi stýrði jafnframt rannsóknum á desembermorðum ársins 1982 í byrjun ráðherratíðar sinnar og setti á fót sérstakan dómstól í úthverfum Domburg til að fjalla um málið.
Í þingkosningum ársins 2010 hlaut Santokhi flest atkvæði allra frambjóðanda fyrir utan Desi Bouterse þrátt fyrir að skipa sæti fremur neðarlega á kosningalista Framfarasinnaða umbótaflokksins. Í júlí sama ár var Santokhi útnefndur forsetaframbjóðandi Nýju fylkingarinnar, kosningabandalags sem Framfarasinnaði umbótaflokkurinn átti aðild að. Í forsetakosningum þingsins var Santokhi mótframbjóðandi Desi Bouterse, sem var að endingu kjörinn forseti.
Þann 3. júlí árið 2011 var Santokhi kjörinn forseti Framfarasinnaða umbótaflokksins (VHP). Flokkurinn hafði í upphafi aðallega verið flokkur landsmanna af indverskum uppruna en frá því að Santokhi varð flokksleiðtogi hefur flokkurinn náð breiðari skírskotun til annarra fólkshópa í Súrínam.
Eftir þingkosningar í maí árið 2020 vann Framfarasinnaði umbótaflokkurinn tuttugu af 51 þingsæti og varð stærsti flokkurinn á súrínamska þinginu. Þann 13. júlí árið 2020 var Santokhi einn í framboði þegar kosið var um forseta landsins á þinginu. Santokhi var því sjálfkjörinn forseti þann 16. júlí árið 2020.
Mjaðarlyng
Mjaðarlyng (eða bruggbuski) (fræðiheiti: Myrica gale) er jurt af porsætt sem er algeng í Norður- og Vestur-Evrópu en vex ekki villt á Íslandi. Hún er skammær ilmandi runni með aflöng grágræn blöð. Hún vex aðallega í mýrum.
Kvenreklar þessarar jurtar voru notaðir sem bætiefni í mungát fyrr á öldum áður en humlar urðu allsráðandi. Slík mungát var kölluð porsmungát, porsöl eða pors.
Friðlín
Friðlín er íslenskt kvenmannsnafn.
Fjólar
Fjólar er íslenskt karlmannsnafn.